Þegar börn eru tekin úr skóla vegna ferðalaga er það ábyrgð foreldranna að þau verði ekki eftir á í náminu . Mikilvægt er að undirbúa ferðalagið vel og búa til námsáætlun í samráði við kennara barnsins . Foreldrar geta líka nýtt sé ýmis önnur hjálpargögn ef þeir vilja halda börnunum við efnið á ferðalaginu . Hér eru dæmi um nokkra möguleika . Rafrænar námsbækur og verkefni Menntamálastofnun heldur vefnum mms.is úti en markmið stofnunarinnar er meðal annars að sjá öllum grunnskólanemendum fyrir fjölbreyttum og vönduðum námsgögnum sem eru í samræmi við aðalnámskrá . Á vefnum er að finna ýmsar rafrænar námsbækur sem og rafræn verkefni bæði fyrir börn og unglinga . Fjarkennsla í íslensku Fyrirtækið Katla kennsla og ráðgjöf býður upp á fjarkennslu í íslensku og dönsku . Um einkatíma er að ræða og kennslan því sniðin að þörfum hvers og eins . Sjá nánar á katla.org . Frí stærfræðikennsla Frí kennsla fyrir alla hvar sem er í heiminum eru kjörorð Khan Academy . Mikil áhersla er lögð á stærfræði en það eru líka hægt að læra fleira á síðunni . Sjá nánar á khanacademy.org Það er óþarfi að taka þykkar bækur eins og Snorra Eddu með í ferðalagið . Skoðið vefinn snorraedda.is . Þar er að finna rafræna útgáfu af Gylfaginningu og frásagnarkafla Skáldskaparmála úr Snorra-Eddu . Stærsti hluti textans hefur verið endurskrifaður á nútímamáli . Vefurinn er einnig hljóðbók og honum fylgja ýmis verkefni og gagnvirk próf. Aðgangur að vefnum kostar 1.890 kr . Krækjulisti Garðaskóla Garðaskóli hefur tekið saman mjög gott safn af áhugaverðum krækjum sem leiða notendur inn á fjölbreytta kennsluvefi og fræðandi vefsíður . Slóðin er gardaskoli.is / kraekjur . Listinn kemur öllum foreldrum vel á veg .